Dean Cain

Dean George Cain (født Dean George Tanaka, 31. juli 1966 i Mount Clemens i Michigan) er en amerikansk skuespiller.

Cain hadde rollen som Supermann i TV-serien Lois and Clark: The New Adventures of Superman, der han spilte sammen med Teri Hatcher.

Hans mor var skuespillerinnen Sharon Thomas, og hans far Roger Tanaka arbeidet i det amerikanske forsvaret. Foreldrene tok ut skilsmisse før Cain ble født, men moren giftet seg senere med filmregissøren Christopher Cain, og de to flyttet til Malibu i California.

Cain gikk på Santa Monica High School, og var god i idrett. Da han ble uteksaminert i 1984 avslo han 17 idrettsstipender for å gå på Princeton University, der han ble kaptein på volleyballaget. Han gikk ut med skuespillerinnen Brooke Shields en periode. Cain ble uteksaminert fra universitetet i 1988 med en bachelor i historie.

Etter universitetet spilte Cain amerikansk fotball i Buffalo Bills, før en kneskade under trening gjorde slutt på fotballkarrieren før den hadde startet. Han begynte deretter som manusforfatter og senere skuespiller, og var med i en rekke reklamefilmer før han opptrådte i populære TV-serier som Grapevine, A Different World og Beverly Hills 90210. I 1993 fikk han hovedrollen i TV-serien Lois and Clark: The New Adventures of Superman, en rolle han beholdt fram til 1997.

I 1998 startet han produksjonsselskapet Angry Dragon Entertainment, som produserte TV-serien Ripley's Believe It or Not!. Han har også medvirket i flere filmer, inkludert The Broken Hearts Club: A Romantic Comedy (2000), Out of Time (2003) og Bailey's Billion$ (2004).

Filmografi

Filmer 
  – Elmer … Dean Russell
  – Charlie and the Talking Buzzard … Joe
  – The Stone Boy … Eugene Hillerman
  – Write to Kill … Parkeringsvakt
  – Going Under … Mann i baren
  – Miracle Beach … Volleyballspiller nummer 1
  – Eating Las Vegas … Frank
  – Best Men … Sergeant Buzz Thomas
  – Final Encounter
  – The Broken Hearts Club – A Romantic Comedy … Cole
  – No Alibi … Bob Valenz
  – Flight of Fancy … Clay Bennett
  – Militia … Ethan Carter
  – For the Cause … Gen. Murran
  – Phase IV … Simon Tate
  – Firetrap … Jack/Max Hooper
  – Rat Race … Shawn Kent
  – A Christmas Adventure From a Book Called Wisely's Tales … Donner (stemme)
  – New Alcatraz … Dr. Robert Trenton
  – Dark Descent … Will Murdack
  – Out of Time … Chris Harrison
  – Grandpa's Place … spesiell opptreden
  – P.I. – Post Impact … Sargent/Captain Tom Parker
  – Bailey's Billion$ … Theodore Maxwell
  – Firedog … Tom (stemme)
  – Wrinkles
  – September Dawn

TV 

  – Christine Cromwell – Things That Go Bump in the Night (TV-film)
  – Beverly Hills 90210 (TV-serie) … Rick
  – Grapevine … Joey
  … Clark Kent/Supermann
  – Cutty Whitman (TV-film) … Clark Kent (ikke kreditert)
  – Rag and Bone (TV-film) … Tony Moran
  – Dogboys (TV-film) … Julian Taylor
  – Futuresport (TV-film) … Tremaine «Tre The Pharaoh» Ramzey
  … Vert
  – The Runaway (TV-film) … Sheriff Frank Richards
  – Gentle Ben (TV-film) … Jack Wedloe
  – Christmas Rush (TV-film) … Lt. Cornelius Morgan
  – The Glow (TV-film) … Matt Lawrence
  – Dragon Fighter … Capt. David Carver
  – Gentle Ben 2 – Danger on the Mountain (TV-film) … Jack Wedloe
  – I Do (But I Don't) (TV-film) … Nick Corina
  – The Perfect Husband – The Laci Peterson Story (TV-film) … Scott Peterson
  … Conrad Dean (11 episoder)
  – Lost (TV-film) … Jeremy Stanton
  – Mayday (TV-film) … Cmdr. James Slan
  – 10.5 – Apocalypse (miniserie) … Brad
  – CSI Miami (Episoden «Permanent Vacation»)

Videospill 
 2002 – Grandia Xtreme … Evann (stemme)

Referanser

Eksterne lenker 
 
  

Skuespillere fra USA
Adopterte fra USA
Safeties i amerikansk fotball
Alumni fra Princeton University
Personer fra USA av japansk opphav
Personer fra Macomb County i Michigan
Personer fra Malibu